recursal/SuperWikiNEXT-32B huggingface dataset:
**Burbuila Lokala**ren irudikapen artistikoa. Bere barnean Eguzkia eta Murzim (β Canis Majoris) dituena, eta **Loop I Burbuila**, Antares (α Scorpii) barnean duena.
**Burbuila Lokala** Esne Bideko Orion besoko izararteko eremuan dagoen barrunbe bat da. Gutxienez 300 argi urteko diametroa du, eta bere hidrogeno neutro dentsitatea gure galaxiako izararteko eremuan bataz beste dagoen 0,5 atomo zm3ren hamarrena da. Burbuila Lokaleko gas bero eta hedatuak x izpiak igortzen ditu.

Gure eguzki sistema Burbuila Lokaletik bidaiatzen aritu da azkeneko 3 milioi urtetan zehar. Gaur egun Izarrarteko Hodei Lokalean dago, Burbuilaren barneko material dentsoagoko eskualde bat, Burbuila Lokalak eta gertuko beste burbuila bat den Loop I Burbuilak topo egin zuten tokian eratua. Izararteko Laino Lokaleko gasak zentimetro kubikoko 0,1 atomoko dentsitatea du.

Astronomo gehienek Burbuila Lokala duela zenbait ehundaka milaka urte eta zenbait milioika urte arteko epean eratu zela uste dute. Uste denez, gertuko supernoba baten eztandak hautsa eta gasa izararteko eremutik bultzatu zuen, beroa eta dentsitate txikiagokoa den material bat utziz. Supernobaren hondar bezala hautagairik probableena Geminga da, Gemini konstelazioko pultsar bat.

Burbuila Lokala ez da esferikoa, eta estuagoa dirudi plano galaktikoan, arraultza forma edo eliptikoa duelarik. Plano galaktikotik gora eta behera zabalago egiten dela dirudi, eta, beraz, bere forma hondar erloju baten antzekoa izango litzateke.

Burbuila Lokalak euren dentsitatea ere izararteko eremukoa baino txikiagoa den beste burbuila batzuekin muga egiten du. Zehazkiago, **Loop I Burbuila** Scorpius-Centaurus Elkartean dago, gure eguzkitik 500 argi urteko distantziara. Antares (α Scorpii), burbuila honen barnean dago. Burbuila Lokalarekin muga egiten duten beste burbuila batzuk **Loop II Burbuila** eta **Loop III Burbuila** dira.

Ikus, gainera
-------------

* Izarrarteko Hodei Lokala
* Perseus besoa

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q329182
* **Astronomia**
* SIMBAD: NAME Local Bubble

 |

* Wd Datuak: Q329182


| * i
* e
* a
Esne Bidea |
| --- |
| Kokapena | Lurra → Eguzki-sistema → Izarrarteko Hodei Lokala → Burbuila Lokala → Esne Bidea → Talde Lokala → Virgo superkumulua → Laniakea → Unibertso behagarria → Unibertsoa | The Milky Way GalaxyThe Milky Way Galaxy |
| Erdigune galaktikoa | 
* Erdigunea
* Sagittarius A
* Sagittarius A\*
* Zulo beltz supermasiboa

 |
| Beso kiribilak | 
* Carina–Sagittarius
* Norma–Cygnus
* Orion–Cygnus
* Perseus
* Scutum–Centaurus

 |
| Satelite galaxiak | 

|  |  |
| --- | --- |
| Magallaesen Hodeiak | 
* Magallaesen Hodei Handia
* Magallaesen Hodei Txikia
* Magallaesen lasterra
* Magallaesen zubia

 |

 |
| Zerikusia | 
* Andromeda-Esne Bidea talka

 |
| **Astronomia ataria** |
{\displaystyle f(x)} "denboraren eremuko" funtzioa izanik, {\displaystyle f}ren **Fourierren transformatua** deritzo (Jean Baptiste Joseph Fourierren omenez) {\displaystyle {\hat {f}}} funtzioari,

{\displaystyle {\hat {f}}(\xi )=\int \_{-\infty }^{\infty }f(x)e^{-2\pi ix\xi }dx,}
bezala definitzen dena. Berau {\displaystyle f} funtzio integragarriarentzat definitua dagoelarik, non

{\displaystyle \int \_{-\infty }^{\infty }|f(x)|dx<\infty .}
Transformatu honen bidez funtzioa "maiztasun eremura" aldatzen da denboraren eremuan argi azaltzen ez den informazioa lortzeko.

{\displaystyle {\hat {f}}} transformatua funtzio jarrai eta bornatu bat da. {\displaystyle {\hat {f}}}-k {\displaystyle \int \_{-\infty }^{\infty }|{\hat {f}}(\xi )|d\xi <\infty ,} betezten badu, bere alderantzizko transformatua:

{\displaystyle f(x)=\int \_{-\infty }^{\infty }{\hat {f}}(\xi )e^{2\pi i\xi x}d\xi } izango da.
Bere propietateak direla eta:

{\displaystyle {\widehat {\frac {df}{dx}}}(\xi )=2\pi i\xi {\hat {f}}(\xi )\quad {\mbox{ eta }}\quad {\widehat {xf}}(\xi )=-{\frac {1}{2\pi i}}{\frac {d}{d\xi }}{\hat {f}}(\xi ),}
Fourier transformatua oso garrantzitsua da ekuazio diferentzialen soluzioak lortzeko.

Ikus, gainera
-------------

* Fourierren transformatu diskretua
* FFT

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6520159
* Commonscat Multimedia: Fourier transformation

---

* **Identifikadoreak**
* BNF: 119793260 (data)
* GND: 4798599-9
* LCCN: sh85051094
* NDL: 00562090
* NKC: ph117565
* **Hiztegiak eta entziklopediak**
* Britannica: url

 |

* Wd Datuak: Q6520159
* Commonscat Multimedia: Fourier transformation
**Finwë** Tolkienen legendarium ospetsuko pertsonaia bat da. Idazle honen hil ondorengo lanetako bat den Silmarillionen agertzen da. Elfo bat da, Oromë valarrak Valinorrera joan eta elfoen izenean hitz egiteko aukeratu zituen hiru enbaxadoreetako bat, Ingwë eta Thingolekin batera, Valarrek elfoak Amanera bizitzera joateko egindako deiaren ondorioz.

Finwë Valinorrera jarraitu zuen herria ondoren Noldor bezala ezagutua izan zen, Elfo Sakonak, Aulëren lagunak, ospe handia lortu zutena Erdialdeko Lurraldean. Finwë Amaneko Noldorren lehen Errege Gorena bezala hartzen da.

Finwëk Eldamarren seme bat izan zuen Tar-Mirielekin, Curufinwë izena jarri ziona. Mirielek, baina, bere seme hau beti deitu izan zuen Fëanor, quenya hizkuntzan "Suzko izpiritua" esan nahi duena.

Fëanor jaio ondoren, Miriel oso nekatuta sentitu zen eta Lorienen lorategietara joatea erabaki zuen, non atseden hartzeko etzan eta hil egin zen, ez baitzuen Mandosen geletatik itzultzerik nahi. Fëanor ezkondu zenean, Finwë bigarren aldiz Vanyar herrikoa zen Indisekin ezkondu zen, honekin lau seme-alaba izan zituelarik: Finarfin, Lalwen, Findis eta Fingolfin.

Melkor askatua izan eta honek Finwëren semeei sinestarazi zien gezurrek eragindako gertaera izugarrien ondoren, Finwëk Tirion utzi zuen eta Formenosera joan zen erbestera bere seme nagusiarekin batera. Han hila izan zen Melkorren esku, Ungoliant armiarma erraldoiak eragindako iluntasunaren erdian.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1154861

 |

* Wd Datuak: Q1154861
**Fiona Fairhurst** (Ingalaterra, 1972) ingeles ingeniari eta asmatzailea da. Haurtzaroan igeri egiten hasi zen eta lehiakor egin zuen hamasei urte bete arte. Izan ere, ziur asko bere bizitzan lagundu zuen Speedo Fastskin bainujantzi berritzailea diseinatzerakoan.

Fairhurst-en berrikuntza Speedo Fastskin trajea izan zen, Fairhursten Speedoko taldearen ideia. Segundu ehunekoek igerilari batek irabazten duen ala ez zehaztu dezaketenez, Fairhurstek eta bere taldeak Speedo trajea egiteko material eta diseinu egokia bilatzera bideratu zuten. Hauen helburua uretan larruazala marruskatzea murrizten duen material bat aurkitzea zen eta Fairhurstek animalia hidrodinamikoak bereziki interesgarriak iruditu zitzaizkion. Azkenean, bere taldeak marrazoen aurka jarri zuen bere azaleko ertz txikiak igerilariek izango zituzten marruskadurak murrizteko gai zirela ikusita. Ikerketa horren ondoren, Fairhurstek eta bere taldeak Speedori erakutsiko zioten, eta Speedok traje bat eraikitzen jarraituko zuen marrazo-azalaren azala imitatzen zuen materialarekin eta marrazo baten larruazalaren barruan ertz berdinak zituzten dentikuluekin. Fairhurstek egun bat igaro zuen Historia Naturalaren Museoan marrazo baten azala mikroskopioan aztertzen, Fastskin ehuna sortzeko. Sortu ondoren, Speedo Fastskinek berehalako arrakasta izan zuen. Sydneyko 2000ko Olinpiar Jokoetan estreinatu zen, non dominen% 83 palo berri hau zeramaten igerilariek irabazi zituzten, eta munduko 15 errekorretatik 13 bizkar larruazalekoek eraman zituzten.

Ikasketak
---------

Fairhurst-ek MSc ehungintza teknologia ikasi zuen Huddersfieldeko Unibertsitatean, BA (Hons) Leedsko Unibertsitatean eta master bat Londresko Central St Martins-en. Speedo-n, Product Manager Research and Development rolean aritu zen, Speedo Fastskinera igaro aurretik, igeriketa profesionalean "zilarrezko bala" gisa hartu izan dena eta titulu ugari eta olinpiar dominak lortu dituena.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5451041

 |

* Wd Datuak: Q5451041
Fortingallgo hagina.
Haginaren inguruko horma.
**Fortingallgo hagina**, Eskoziako gaeleraz: *Craobh-Iubhair Fhartairchill* eta ingelesez: *Fortingall Yew*, Eskoziako Fortingall udalerriko elizaren alboan dagoen hagin arrunt bat da, Perth eta Kinross konderrian. Gaur egun Europako hagin zaharrenatzat jotzen da. Aditu batzuen arabera 2.000-3.000 urteko adina omen du, beste batzuen arabera aldiz, 5.000-9.000 urte artekoa litzateke. Dena den, Erresuma Batuko zuhaitzik zaharrena bezala sailkatua dago.

Haginak berez ez du itxura harrigarririk, ez da oso garaia eta beste garai batean erraldoia zen bere enborrak ere (1769an 17,5 metroko perimetroa zuen), gaur egun ez du beste munduko itxurarik, batez ere, XIX. mendean, turistek bertaratu eta oroigarri gisa enborretik oroigarri moduran ezpala bat hartzeko ohiturak desitxuratu baitu. Azken honek, zuhaitzaren berezko itxuran eragina izan eta enborraren erdialdea lurzoruaren mailan gelditzea ekarri du. Hala eta guztiz ere, zuhaitzak beste mende batzuk bizirautea aurreikusi da, eta gaur egun bere inguruan horma batek babesten du.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1003148
* Commonscat Multimedia: Fortingall Yew

---

* **Hiztegiak eta entziklopediak**
* Britannica: url

 |

* Wd Datuak: Q1003148
* Commonscat Multimedia: Fortingall Yew

56°35′53″N 4°03′03″W﻿ / ﻿56.598°N 4.0507°W﻿ / 56.598; -4.0507
**FK Radnički Niš** (serbieraz Фудбалски клуб Раднички, *Fudbalski klub Radnički*) Serbiako futbol talde bat da, Niš hirikoa.

Historia
--------

Miloš Marković-ek sortu zuen taldea 1923 urtean. Jugoslavia garaian maila oneko taldea izan zen. 29 denboraldi egin zituen lehen mailan eta bi aldiz hirugarren portuan sailkatu zen, 1980 eta 1981 denboraldietan. Urrezko garaia 1975ean abiatu zuen Balkandarren Kopa irabaziz. 1982 urtean UEFA Kopan finalerdiak erdietsi zituen baina Hamburger SV talde alemaniarrak utzi zuen finaletik kanpo. 1989an Balkandarren Kopako finala jokatu zuen berriz baina oraingoan ez zuen titulua eskuratu.

Jugoslaviaren desegitearekin batera taldearen gainbehera etorri zen eta maila apaletan jokatu zuen. 2012an Superligara iritsi zen eta 2018-19 denboraldian bigarren postua eskuratu du.

Palmaresa
---------

### Jugoslavian: 0

* Jugoslaviako Liga (0): hirugarren 1979-80 eta 1980-81 denboraldietan.

### Serbian: 0

* Serbiako Liga (0): bigarren 2018-19an.

### Nazio artean: 1

* UEFA Kopa:
	+ finalerdiak 1981-82an.
* Balkandarren Kopa:
	+ Txapelduna (1): 1975
	+ Finalista (1): 1989

Kanpo estekak
-------------

* **(Serbieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1137993
* Commonscat Multimedia: FK Radnički Niš

---

 |

* Wd Datuak: Q1137993
* Commonscat Multimedia: FK Radnički Niš
**Fernando Sasiain Brau** (Donostia, Gipuzkoa, 1894ko ekainaren 18a - Palentzia, Espainia, 1957ko azaroaren 15a), politikaria izan zen, Donostiako alkatea Bigarren Errepublikan.

Biografia
---------

Donostiako Hernani kalean jaio zen gaur egun nahiko ahaztuta dagoen politikari garrantzitsu hau. Gurasoak tolosarrak ziren (Fernando Sasiain Munita eta Petra Brau). Valladoliden Zuzenbidea ikasi zuen eta Primo de Riveraren garaietan, aitaren ideologia jarraituz, *Unión Republicana* alderdiaren kidea izan zen. 1920tik 1923ra Donostiako zinegotzia izan zen eta azken urte horretan, gainera, alkateordea. Diktaduran udalak aukeratzeko sistema aldatu zuten eta, ondorioz, 1923ko irailaren 12an boteretik kendu zuten. Bere etxean bertan Donostiako Ituna izenekoaren bilera egin zen 1930eko abuztuaren 17an.

Miguel Primo de Riveraren diktadura amaitu ondoren, 1930ko apirilaren 12an egin ziren hauteskundeetara aurkeztu zen; Donostian errepublikar-sozialistek irabazi zuten, eta Sasiain izan zen boto gehien jaso zituen zinegotzia. Ondorioz, Sasiain alkate izendatu zuten. Kargu hori 1936ko abuztuan utzi behar izan zuen. Sasiainen agintaldian San Telmo museoa inauguratu zuen, 1932ko irailaren 4an. Gaur egun museo horren eraikin berriak Sasiainen izena dauka haren oroimenez. Autonomia Estatua idaztera lagundu zuen eta aurkezteko hautatua zen. Gerra Zibilean politikagintzan jarraitu zuen. Donostiatik alde eginda, Frantziara eta Kataluniara ihes egin behar zuen, Santandertik pasatuta. Gestapok harrapatuta, Baionako espetxean bi hilabete eman zituen.

Bigarren Mundu Gerra Donibane Lohizunen eta Ziburun eman ondoren, aitarekin eta anaiarekin batera, 1950ean Donostiara itzuli zen. Ordurako bere ondasun guztiak frankisten eskuetan zeuden, eta txiro bizi izan behar zuen. Arazo psikologiko handiak izan zituen, depresio handiak alegia. 1957an Palentziako psikiatrikoan hil zen, malenkonia larriak jota.

Kanpo loturak
-------------

* Auñamendi Entziklopedia
* *Irutxuloko Hitza*, Fernando Sasiaini buruzko artikulua Maitane Aldanondorena

Ikus, baita ere
---------------

* Donostiako Ituna

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2750815
* Commonscat Multimedia: Fernando Sasiaín

---

* **Identifikadoreak**
* WorldCat
* VIAF: 316874776
* BNE: XX5372935
* UB: a1366470
* **Hiztegiak eta entziklopediak**
* Auñamendi: 107499
* DBE: url

 |

* Wd Datuak: Q2750815
* Commonscat Multimedia: Fernando Sasiaín
**Fira de Barcelona** Bartzelonako azoka-erakundea da. Urtero maiztasun ezberdineko 150 azoka, biltzar eta ekitaldi korporatibo baino gehiago antolatzen ditu. Beraz, Espainiako azoka-erakunderik handiena eta garrantzitsuena da eta Europako eta munduko garrantzitsuenetako bat.

4.700 mila milioi euro baino gehiagokoa dela kalkulatzen da urtero hiriko eta inguruetako ekonomiari egiten dion ekarpena eta bere jarduerak balio sozial eta publikoa ere sortzen du.

Urtero 2,5 milioi pertsona inguru pasatzen dira instalazioetatik eta 35.000 lanpostu baino gehiago sortzen ditu.

Historia
--------

Bartzelonako azoka-tradizioa 1888ko Erakusketa Unibertsaletik eta 1929ko Nazioarteko Erakusketatik dator.

1932an *Fira Internacional de Barcelona* enpresa ofizialki sortu zen, onura publikoko deklaratua. 1943ko martxoaren 26ko legeak nazioarteko azoken duopolioa eman zion, Valentziarekin batera.  Bartzelonarekin partekatutako duopolioa ez zen indargabetu 1979ra arte.  2000. urtean Kataluniako Gobernua gobernu-organoetan sartu zen, Bartzelonako Udalarekin eta Bartzelonako Merkataritza Ganberarekin batera .

2010ean, bere plan estrategikoa berrikusi zuen, "balio-proposamen berria" izenarekin, azoken posizionamendua indartzean, berrikuntza eta ezagutza sustatzean eta nazioarteko negozioari bultzada berria ematean oinarritutako merkatu-eskakizunei aurrea hartzeko.

Erreferentziak
--------------

1. ↑   «Fira en cifras» *Fira de Barcelona*.
2. ↑    *Madrid es una feria.*  19 de febrero de 2004.
3. ↑    *De cómo Cataluña se volvió rica y Galicia, pobre.*  10 de febrero de 2014.

Kanpo estekak
-------------

* Web Ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3266952
* Commonscat Multimedia: Fira de Barcelona

---

 |

* Wd Datuak: Q3266952
* Commonscat Multimedia: Fira de Barcelona
**Cambuskenneth abadia** (ingelesez: *Cambuskenneth Abbey*) Eskoziako Cambuskenneth herrixkako abadia baten hondarrak dira, Stirling hiritik gertu daudenak. **A mailako eraikina** izendaturik dago.

Historia
--------

Dabid I.a Eskoziakoak sortu zuen 1140 urtearen inguruan. Hasiera batean Stirligenko Andre Mariaren abadia izena izan zuen. Stirlingetik hain gertu egonik, Eskoziako abadia garrantzitsuenetakoa izan zen garai batean, Edinburgheko Holyrood abadiaren pare izateraino. 1326an Roberto I.ak parlamentua ospatu zuen bertan Dabid II.a bere ondorengo izendatzeko. 1486 eta 1488an Jakue III.a eta emazte Margarita Danimarkakoa bertan hobiratu zituzten.

Eskoziako Erlijio Erreformaren ondoren 1559an abadia ertan behera gelditu zen. Eraikin gehienak erre egin ziren. XIIImendeko kanpaidorreak zutik iraun zuen eta 1859an berriztua izan zen. 1908an Eskoziako koroak beregain hartu zuen eta gaur egun Historic Sctlanden eskutan dago.

Iruditegia
----------

* 
* 
* Jakue III.aren hilobia.Jakue III.aren hilobia.

Kanpo estekak
-------------

* **(Ingelesez)** Historic Scotland erakundearen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1028378
* Commonscat Multimedia: Cambuskenneth Abbey

---

 |

* Wd Datuak: Q1028378
* Commonscat Multimedia: Cambuskenneth Abbey
**Brian Molko** (Brusela, 1972ko abenduaren 10a) belgikar musikaria da. Placebo *rock alternatiboko* taldeko abeslaria eta gitarrista da. Gainera, letra gehienak idazten ditu.

Biografia
---------

Ameriketako banku-langile baten eta ama eskoziar baten semea, Molko familia asko mugitu zen Brianen haurtzaroan, Liberia, Libano eta Luxenburgo bezalako herrialdeetan zehar bidaiatuz. Molkok Dundee Eskoziako hiria, bere amaren jaioterria, hazi zen lekutzat hartzen du.

1990ean, Brian Drama ikasten hasi zen Londresko Goldsmiths Collegen. Bere haurtzaroa bakardade garai gisa (oso gustuko zuen bere gelan bakarrik egotea) eta alienazio garai gisa deskribatzen du. 11 urte besterik ez zituela hasi zen makillatzen. Brianek frantsesa menperatzen du eta laktosari intolerantea da.

Bere gurasoak haurtzaroan saiatu ziren bere estandarren arabera hezten, bere aitak bankuko funtzionario bihurtzea nahi zuen.

Bere musika eraginen artean Depeche Mode, Dead Kennedys, Bad Religion, Sonic Youth, PJ Harvey, Nick Drake, Joy Division, Sex Pistols, The Pixies eta The Cure dira. Molkok berak ikasi zuen gitarra jotzen. 16 urte zituela, bere gurasoek Telecaster faltsu bat eman zioten. Laster benetako gitarra bat erosi zuen. Beste instrumentu batzuk ere jotzen ditu, hala nola baxua, teklatuak, saxofoia eta bateria. Noizbehinka Molko DJ-ren lana egiten du diskoteketan, baina ez dela oso ona aitortu du.

Brian beti izan zen kritika askoren jomuga Londresko College of Dramatic Art-en zegoenean. 17 urte zituenetik bakarrik bizi zen, gurasoengandik urrun. Brianek bere independentzia aldarrikatu zuen eta ikasketa dramatikoetara dedikatu zen, hala ere, musikarekiko zaletasuna indartsuagoa zen, eta bere drama guztia musika-konposizioetara isurtzen zen.

Brian bere gurasoek oso erreprimitutako pertsona zen, eta haiek dena egin zuten ibilbide tradizionala jarrai zezan, hala ere, dena alferrik izan zen. Etxean bakarrik orduak pasatzea, argiak itzalita, bere musika ozen entzutea, whiskya edatea eta mentol zigarroak erretzea asko gustatzen zaiola dio. Horrek trantze batean jartzen zaitu.

Bizitza pertsonala
------------------

2005eko urrian, Brian Molkok seme bat izan zuen Helena Berg argazkilariarekin, Cody izena jarri zion. batzuen ustez izena Mogwairen *Come On Die Young* diskoaren erreferentzia bat da. 2009ko ekainean, bera eta Helena ez zeuden elkarrekin, aita bakarra bihurtuz. Molko bisexuala da.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q223741
* Commonscat Multimedia: Brian Molko

---

* **Identifikadoreak**
* WorldCat
* VIAF: 85574230
* ISNI: 0000 0001 1494 7252
* BNF: 15013286w (data)
* GND: 1018598294
* LCCN: no2010186396
* NKC: xx0043299
* BIBSYS: 6018212
* ICCU: DDSV101642

 |

* Wd Datuak: Q223741
* Commonscat Multimedia: Brian Molko
**Firecreek** (Hego Euskal Herrian *Firecreekeko maltzurrak*) 1968ko Philip Leacock eta John Mantley estatubatuar zinema zuzendarien western filma bat da. Bertan, James Stewart eta Henry Fonda aktoreek antzeztu zutelarik.

Filmak gaiztekeria eta bidegabekerien aurrean gizakiok erakutsi ohi dugun koldarkeria eta kemenaren arteko barne borrokaren gaia ukitzen du, bai eta jokamolde horien aurrean izan ohi diren pasibitate jarrerak ere.

Argumentua
----------

Mendebalde Urruneko Firecreek herrira pistolari maltzurrez osatutako taldea iritsi berri da, herrian isituak sortu eta herritar guztiak izutzen dituztelarik. Talde horretako buruzagia are zitalagoa den Bob Larkin (Henry Fonda) pistolaria da.

Johnny Cobb (James Stewart) herriak sheriff izendatu eta eskuz egindako latoizko izartxoa duen nekazari bakezalea da, pentsamenduak beste gai batzuetan jarriak ditu, bere emazte Henriettak (Jacqueline Scott) haurra erditzera baidoa, gainera gaztaroan bizitako tiroketa eta liskarretatik at egon nahi du.

Larkinen taldekideak diren Earl (Gary Lockwood), Norman (Jack Elam) eta Drew (James Best) pistolariek herritarrak asaldatu eta gogaituko dituzte, baian Larkinek ez du haiek gelditzeko ezertxo ere egingo, aldiz Evelyn (Inger Stevens) alargun ederrarekin oheratzen saiatuko da.

Herrian Cobb sheriffari Larkin eta bere pistolarien aurka borrokatzen lagunduko dien bakarra Arthur (Robert Porter) ukilu garbitzaile gazte, baldar baina kementsua da. Larkinen gizonek Arthur erailtzean, Cobbek armak hartu eta herritar izuti eta kikilduen begiradapean pistolariei bakarrik aurre egitea erabakiko du.

Aktoreak
--------

* James Stewart: Johnny Cobb
* Henry Fonda: Bob Larkin
* Inger Stevens: Evelyn Pittman
* Jacqueline Scott: Henrietta Cobb
* Gary Lockwood: Earl
* Dean Jagger: Whittier
* Ed Begley: Broyles predikatzailea
* Jay C. Flippen: Pittman jauna
* Jack Elam: Norman
* James Best: Drew
* Barbara Luna: Meli
* Brooke Bundy: Leah
* Robert Porter: Arthur
* Morgan Woodward: Willard
* John Qualen: Hall

Kanpo estekak
-------------

* *Firecreek* filmaren IMDBko fitxa irakurgai **(Ingelesez)**
* *Firecreek* filmaren trailer edo iragarkia ikusgai **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1218281

 |

* Wd Datuak: Q1218281
**Calaveras konderria** (ingelesez: *Calaveras County*) Kaliforniako konderri bat da, Ameriketako Estatu Batuetan. Hiriburua San Andreas da. 2010eko zentsuaren arabera 45.578 biztanle zituen, Calaveras kilometro koadroko azaleran.

Geografia
---------

Calaveras konderriak 2.685,63 kilometro koadro ditu. Horietatik 43,81 ura dira. Beste 2.641,82 lurra dira. Biztanleria dentsitatea 0,06 da.

Demografia
----------

2010eko zentsoan bizi ziren 45.578 pertsonetatik 42.777 txuriak edo hispanoak dira. Horietatik *hispano edo latino* kategorian 4.703 dira. 355 beltzak edo afroamerikarrak. 526 amerikar natiboak ziren eta 71 Hawaii edo Pazifikoko irletako natiboak. 529 asiarrak ziren. *Bestelako arraza bat* kategorian 68 biztanle daude. Bukatzeko euren burua arraza bat baino gehiagotan 1.252 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q271613
* Commonscat Multimedia: Calaveras County, California

---

* **Identifikadoreak**
* WorldCat
* VIAF: 145429179
* ISNI: 0000 0004 0638 5490
* LCCN: n81112501
* NARA: 10036702
* **Lekuak**
* OSM: 396470
* TGN: 1002219

 |

* Wd Datuak: Q271613
* Commonscat Multimedia: Calaveras County, California
**Camus Akuariokoa** Masami Kurumadak idatzi eta marraztutako manga eta animeko pertsonaia bat da. Aquariuseko urrezko zalduna da. Mangan Hyôga Cygnusekoaren irakasle zuzena da, animean, brontzezko zaldun honen irakaslea Kristalezko Zalduna den bitartean. Urrezko zaldun honen borroka teknikak izotzarekin lotutakoak dira, eta hauek erakutsi zizkion Hyôgari. Brontzezko zaldun honen amaren heriotzaren arduraduna ere bada. Izaeraz, hotza da.

Partehartzea
------------

Jatorrizko istorioan bere lehen partehartzea Hamabi Etxeen sagan da. Librako tenpluan agertzen da. Hyôga, Saga Geminisekoaren Beste Dimentsio bat erasotik itzuli ondoren, Librako tenpluan agertzen da, eta han bere irakasle den Camusekin topo egiten du. Une horretan, Hyôgak oraindik bere amaren oroitzapena du, eta Camusek hain sentimentala ez izateko esaten dio. Biek elkarren aurka borrokatzen dute eta Camusek garaitzen du, Hyôga kristalezko zerraldo baten ehortziz. Gainontzeko brontzezko zaldunak hara iristean euren laguna ehortzita ikusten dute. Shiryu Dragoikoak Librako armajantziko ezpata bat erabili zuen Kristalezko Zerraldoa hautsi eta Hyoga salbatzeko. Shun Andromedakoa Hyogaren gainean jarri zen bere kosmoenergiaren zati bat eman eta Cygnuseko zalduna salbatzeko.

Bigarren agerpena saga berean da, baina Hyôga, Shun eta Seiya, euren laguna den Shiryu Shura Kaprikorniokoaren aurka borrokan utzi ondoren Aquariuseko tenplura iristen denean da. Shunek eta Seiyak aurrera jarraitzen dute, Pisciseko etxerantz, Hyôga, bigarren aldiz, bere irakaslearen aurka borroka egiten geratzen den bitartean. Denbora gehienean Camus joan zen garaitzen, baina, azken unean, Hyôgak, Zazpigarren Zentzua garatuz, bere irakaslea egiten hasi zen Aurora Exekuzioa teknika kopiatuz, Camus garaitzea lortzen du.

Gainontzeko urrezko zaldunen kasuan bezala, bere azken parte-hartzea Hadesen sagan izan zen, Aieneen Harresia suntsitzeko elkartu zirenean, guztien kosmoenergia Aiorosen gezian jarriz eta, azkenean, harresia suntsituz.

Zenbait alditan Hyogari Aquariuseko armajantzia bidali zion, Poseidonen sagaren amaieran kasu.

Teknikak
--------

* Diamante Hautsa: Teknika honetan zaldunak dantza moduko bat egiten du, besoak beltxargaren hegoak bezala mugituz, airera bi ukabilkada botaz eta, azkenean, eskuak elkartu eta teknika jaurtiz.
* Aurora Exekuzioa: Aquariuseko zaldunen teknikarik boteretsuena. Kasu honetan, zaldunak eskuak bere buru gainean elkartzen ditu eta, jaurti aurretik, bere aurrean jartzen ditu.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2545762

 |

* Wd Datuak: Q2545762
**Firmicutes** (latinez: *firmus*, *sendoa* eta cutis *azala*, bere zelula hormari buruzko erreferentzia) bakterio filum bat da, gehienak gram positiboak. Batzuk, ordea, gram negatiboak dira, duten sasi-mintza dela eta; talde honetakoak dira Megasphaera, Pectinatus, Selenomonas eta Zymophilus. Zientzialariek lehen Firmicutes barruan sartzen zituzten bakterio gram-positibo guztiak, baina gaur egun Actinobacteria osatzen ez duten taldeen muina da. Zelula biribilduak dituzten, coccus izenekoak, edo sokakarak, bacillus izenekoak.

Firmicutes batzuek endosporak osatzen dituzte. Hauek ez dira erraz lehortzen eta biziraun dezakete egoerarik zailenean ere. Ingurune ezberdinetan bizi dira, eta patogeno ezagunak daude barruan. Heliobacteria familian daudenek fotosintesia egiten dute. Firmicutesek garagardo, ardo eta sagardoaren txartzean eragina dute.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q149075
* Commonscat Multimedia: Firmicutes
* Wikispecies Espezieak: Firmicutes

---

* **Identifikadoreak**
* BNF: 16568823w (data)
* GND: 4384749-3
* AAT: 300390506
* **Datu taxonomikoak**
* Dyntaxa: 5000119
* EOL: 7739
* GBIF: 87
* ITIS: 956114
* Paleobiology Database: 325175
* WoRMS: 377975
* **Medikuntzako identifikadoreak**
* MeSH: D000068536

 |

* Wd Datuak: Q149075
* Commonscat Multimedia: Firmicutes
* Wikispecies Espezieak: Firmicutes
**Flynn Andrew Ogilvie**, (Wollongong, Hegoaldeko Gales Berria, Australia, 1993ko irailaren 17a), belar-hockeyan lehiatzen den kirolari australiarra da.

2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen belar-hockeyan Australiako taldearekin, Belgikaren atzetik eta Indiaren aurretik. 

Taldea, honako hauek osatzen zuten: Daniel Beale, Joshua Beltz, Tim Brand, Andrew Charter, Tom Craig, Matt Dawson, Blake Govers, Jeremy Hayward, Tim Howard, Dylan Martin, Trent Mitton, Eddie Ockenden, Flynn Ogilvie, Lachlan Sharp, Joshua Simmonds, Jacob Whetton, Tom Wickham eta Aran Zalewski-k.

Nazioarteko emaitzak
--------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba
  |
| 2020 | Tokio Japonia Japonia | 02 !2. lekua, zilarrezko domina | Gizonezkoa.
  |
|

Erreferentziak
--------------

1. ↑  «Flynn Ogilvie» *olympedia.org* **(Ingelesez)**
2. ↑  «Flynn Ogilvie» FIH **(Ingelesez)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q56641622

 |

* Wd Datuak: Q56641622
**Fluvanna konderria** (ingelesez: *Fluvanna County*) Virginiako konderri bat da, Ameriketako Estatu Batuetan. Hiriburua Palmyra da. 2010eko zentsuaren arabera 25.691 biztanle zituen, Fluvanna kilometro koadroko azaleran.

Geografia
---------

Fluvanna konderriak 751,48 kilometro koadro ditu. Horietatik 10,73 ura dira. Beste 740,75 lurra dira. Biztanleria dentsitatea 34,19 da.

Demografia
----------

2010eko zentsoan bizi ziren 25.691 pertsonetatik 21.078 txuriak edo hispanoak dira. Horietatik *hispano edo latino* kategorian 760 dira. 3.913 beltzak edo afroamerikarrak. 44 amerikar natiboak ziren eta 10 Hawaii edo Pazifikoko irletako natiboak. 136 asiarrak ziren. *Bestelako arraza bat* kategorian 32 biztanle daude. Bukatzeko euren burua arraza bat baino gehiagotan 478 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q502014
* Commonscat Multimedia: Fluvanna County, Virginia

---

* **Identifikadoreak**
* WorldCat
* VIAF: 137212770
* ISNI: 0000 0004 0391 2267
* LCCN: n81018456
* NARA: 10040154
* **Lekuak**
* OSM: 2534177
* TGN: 2002159

 |

* Wd Datuak: Q502014
* Commonscat Multimedia: Fluvanna County, Virginia
**Franklin konderria** (ingelesez: *Franklin County*) Indianako konderri bat da, Ameriketako Estatu Batuetan. Hiriburua Brookville da. 2010eko zentsuaren arabera 23.087 biztanle zituen, Franklin kilometro koadroko azaleran.

Geografia
---------

Franklin konderriak 1.012,81 kilometro koadro ditu. Horietatik 17,15 ura dira. Beste 995,67 lurra dira. Biztanleria dentsitatea 22,79 da.

Demografia
----------

2010eko zentsoan bizi ziren 23.087 pertsonetatik 22.810 txuriak edo hispanoak dira. Horietatik *hispano edo latino* kategorian 210 dira. 34 beltzak edo afroamerikarrak. 27 amerikar natiboak ziren eta 2 Hawaii edo Pazifikoko irletako natiboak. 55 asiarrak ziren. *Bestelako arraza bat* kategorian 5 biztanle daude. Bukatzeko euren burua arraza bat baino gehiagotan 154 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q506779
* Commonscat Multimedia: Franklin County, Indiana

---

* **Identifikadoreak**
* WorldCat
* VIAF: 147763959
* ISNI: 0000 0004 0644 3902
* LCCN: n82018479
* NARA: 10036806
* **Lekuak**
* OSM: 1802281
* TGN: 1002381

 |

* Wd Datuak: Q506779
* Commonscat Multimedia: Franklin County, Indiana
**Forth Road zubi esekia** (ingelesez: *Forth Road Bridge*) Eskoziako ekialdean dagoen Fortheko fiordoa zeharkatzen duen zubi bat da eskuman Forth Bridge trenarentzako zubia du. **A mailako eraikina** izendaturik dago. Zubiak Edinburgh hiriburua, Perth hiria eta Fife eskualdea elkarlotzen ditu.

Historia
--------

Mendeetan zehar txalupa bidez egiten zen Fortheko fiordoa zeharkatzea eta 1890an Forth Bridge trenbide zubia eraiki zen. Ibilgailuek ordea ez zuten zubirik eta 1940 eta 1950 hamarkadetan ferriek urtero 40.000 bidai egiten zituzten, 1'5 milioi bidaiari eta 800.000 ibilgailu eramanez.

1955 urtean zubi bat egiteko ideia aztertu zuten eta eraikuntza plana 1958an abiatu zuten. Europako altzairuzko zubi eseki luzeena egitea zuten helburu eta 1964an bukatu zuten. Elisabet II.a Erresuma Batukoak inauguratu zuen urte hartako irailaren 4an. 2008ko otsailaren 11tik aurrera doan da zubia zeharkatzea.

Iruditegia
----------

* Zubiaren ikuspegia.Zubiaren ikuspegia.
* Zubiaren ikuspegia.Zubiaren ikuspegia.
* Errepidea.Errepidea.
* Forth Road (ezkerrean) eta Forth Bridge zubiak (eskuman).Forth Road (ezkerrean) eta Forth Bridge zubiak (eskuman).
* Detailea.Detailea.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q933000
* Commonscat Multimedia: Forth Road Bridge

---

* **Identifikadoreak**
* WorldCat
* VIAF: 315170912
* LCCN: sh2005008749
* **Hiztegiak eta entziklopediak**
* Britannica: url

 |

* Wd Datuak: Q933000
* Commonscat Multimedia: Forth Road Bridge
**Franklin konderria** (ingelesez: *Franklin County*) Virginiako konderri bat da, Ameriketako Estatu Batuetan. Hiriburua Rocky Mount da. 2010eko zentsuaren arabera 56.159 biztanle zituen, Franklin kilometro koadroko azaleran.

Geografia
---------

Franklin konderriak 1.842,9 kilometro koadro ditu. Horietatik 54,71 ura dira. Beste 1.788,2 lurra dira. Biztanleria dentsitatea 30,47 da.

Demografia
----------

2010eko zentsoan bizi ziren 56.159 pertsonetatik 50.496 txuriak edo hispanoak dira. Horietatik *hispano edo latino* kategorian 1.424 dira. 4.541 beltzak edo afroamerikarrak. 112 amerikar natiboak ziren eta 10 Hawaii edo Pazifikoko irletako natiboak. 251 asiarrak ziren. *Bestelako arraza bat* kategorian 144 biztanle daude. Bukatzeko euren burua arraza bat baino gehiagotan 605 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q502036
* Commonscat Multimedia: Franklin County, Virginia

---

* **Identifikadoreak**
* WorldCat
* VIAF: 131333988
* ISNI: 0000 0004 0391 2339
* GND: 4725843-3
* LCCN: n79034876
* NARA: 10040155
* **Lekuak**
* OSM: 2532624
* TGN: 2002160

 |

* Wd Datuak: Q502036
* Commonscat Multimedia: Franklin County, Virginia
A hari libreko (55 Hz) musika notako baxu baten aldi baterako seinalea.
Musika notako baxu baten aldi baterako seinalearen Fourierren transformatua, A hari librea (55 Hz). Fourier-en analisiak seinaleen eta funtzioen oszilazio-osagaiak erakusten ditu.
Matematikan, **Fourierren** **analisia** funtzioak funtzio trigonometriko sinpleen batuketen bidez irudikatzeko edo hurbiltzeko modu orokorraren azterketa da. Fourierren azterketa Fourierren serieen azterketatik sortu zen, eta Joseph Fourier asmatzailearen izena darama. Fourierrek funtzio bat funtzio trigonometrikoen batura gisa irudikatzeak bero transferentziaren azterketa izugarri sinplifikatzen duela frogatu zuen.

Gaur egun, Fourierren analisiaren gaiak matematikaren esparru zabala hartzen du. Zientzietan eta ingeniaritzan, funtzio bat osagai oszilakorretan deskonposatzeko prozesuari Fourierren analisia esaten zaio maiz. Osagai horietatik abiatuta funtzioa berreraikitzeko lanari, berriz, Fourierren sintesia. Adibidez, musika-nota batean zein maiztasunek parte hartzen duten zehazteko, lagindutako musika-nota baten Fourierren transformatua kalkulatu beharko litzateke. Ondoren, berriz sintetiza daiteke soinu bera, frekuentzia-osagaiak Fourierren analisian azaldu bezala sartzen baitira. Matematikan, Fourierren analisi terminoa bi eragiketen azterketari dagokio maiz.

Deskonposizio-prozesuari Fourierren transformazio esaten zaio. Haren emaitza den produktuak, Fourierren transformatuak, maiz izen zehatzagoa jasotzen du, azterntzen ari den funtzioaren domeinuaren eta beste propietate batzuen araberakoa. Gainera, Fourierren analisiaren jatorrizko kontzeptua zabaldu egin da denboran zehar, gero eta egoera abstraktu eta orokorragoetan aplikatzeko. Horrela, eremu orokorraren azterketari analisi harmoniko deitzen zaio maiz. Analisia egiteko erabiltzen den transformatu bakoitzak (ikus Fourierrekin lotutako transformatuen zerrenda) dagokion alderantzizko transformatua du, sintesirako erabil daitekeena.

Erreferentziak
--------------

1. ↑   Stein, Elias M..  (2003). *Fourier analysis : an introduction.*  ISBN 0-691-11384-X. PMC 51569246. (Noiz kontsultatua: 2022-12-16).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1365258
* Commonscat Multimedia: Fourier analysis

---

* **Identifikadoreak**
* BNE: XX527483
* BNF: 11942178c (data)
* GND: 4023453-8
* LCCN: sh85051088
* NKC: ph117564
* SUDOC: 04070890X
* **Hiztegiak eta entziklopediak**
* Britannica: url
* **Medikuntzako identifikadoreak**
* MeSH: D005583

 |

* Wd Datuak: Q1365258
* Commonscat Multimedia: Fourier analysis
**Sare eta teknologia protokoloak**\*| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP,  *gehiago* |
| Aurkezpen geruza | ASN.1, MIME, SSL/TLS, XML,  *gehiago* |
| Saio geruza | NetBIOS,  *gehiago* |
| Garraio geruza | SCTP, SPX, TCP, UDP,  *gehiago* |
| Sare geruza | AppleTalk, IP, IPX, NetBEUI, X.25,  *gehiago* |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP,  *gehiago* |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232,  *gehiago* |
| \*OSI ereduaren arabera |

**Frame Relay** (Frame-mode Bearer Service) pakete-konmutazio bidezko transmisio teknika da, ITUk erakundeak sortua.

Sarrera
-------

1980. urte inguruan telefono-lineen bidezko komunikazioa mantsoa eta analogikoa zen, ez fidagarria beraz. Konputagailuak ere garestiak zirela kontuan harturik, garai hartan erabili beharreko protokoloak konplexuak ziren lineen erroreak tapatzeko.
Baina telekomunikazio arloko egoera aldatu zen 1990eko hamarkadarako telefono-lineak bizkorrak, digitalak eta fidagarriak hedatu ziren. Honi ordenagailuak bizkorrak eta merkeak zirela gaineratuz, egoera honetan protokolo sinpleak garatzea posible zen, ordenagailuak protokoloaren prozesaketaren zatirik handiena egingo baitzuen. Honela, baldintza hauetan Frame Relay diseinatu zen.

Ezaugarriak
-----------

Ahotsa eta datuak abiadura handian WAN sareetan transmititzeko erabiltzen da. Urruneko sare lokalak elkar konektatzeko aukera ematen du.

Frame Relay-ek eskaintzen dituen zerbitzuak errendimendu altukoak eta fidagarriak dira, erroren prozesaketa arindu baitu. Datuak modu arinean eta ekonomikoan bidaltzeko aproposa da, linea dedikatuen alternatiba bihurtuz.

Paketearen (frame) tamaina, aldagarria izatea egokia da datu kopuru handiak transmititzeko, aldiz ez da teknikarik onena denbora errealeko ahotsa eta bideo garraiatzeko.

Frame Relay urruneko eta zenbait herrien artean ertaineko datu-trafiko abiadura eta merkea ezartzeko egokia da.

X.25 sareetako komunikazioa baino arinagoa da, komunikazio kanal fidagarrientzako diseinatu baitzen, X.25 ez bezala.

Abantailak eta aplikazioak
--------------------------

* Sarearen konplexutasuna murriztu. Zenbait alegiazko konexio logiko linea fisiko berean partekatzeko ahalmena du.
* Hardware kostuak gutxitu prozesaketa arindu baita.
* Erantzun denbora gutxitu.
* Tarifa finkoa. Salneurriak ez dira ezartzen distantziaren arabera.
* Malgutasuna. Programek ezartzen dituzte konexioak. Sareari egin beharreko aldaketak arinago eta kostu gutxiagorekin egiten dira, garaiko beste zerbitzuekin alderatuz

Ikus, gainera
-------------

* Atzipen protokoloak
* OSI eredua
* Sare protokolo

Kanpo estekak
-------------

Telekomunikazio Hiztegia: www.telekomunikaziohiztegia.org 

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q242506
* **Identifikadoreak**
* LCCN: sh94003431

 |

* Wd Datuak: Q242506

Frame Relay foruma: www.frforum.com
**Burdaspariko monasterioa** (izen osoa: *Burdaspariko Done Salbatzaile monasterioa*) Nafarroa Garaiko Erronkariko ibaxako Burgi udalerriko Burdaspari herri hustuan dagoen monasterio zahar bat da.

Kokapena
--------

Monasterioa Burdaspari herri hustuan zegoen, Ezka ibaiaren ertzean, Burgi eta Erronkari artean, eta orain ia ez dago horren hondakinik.

Historia
--------

Eulogio Kordobakoak IX. mendearen erdialdean bisitatu zuen monasterioetako bat izan zen, gerora Done Salbatzaile izenpean agertzen dena. *Burdaspal* grafiarekin ere agertzen da. Mende bat geroago, 987an, Fortun abadeak Leireren benetako dohaintza berretsi zuen. Antso V.a Ramiritz erregeak Leireko abadian sartu zuen 1085ean, Longidako Andre Maria dekania, Ollateko Done Martie dekania eta Burgiko Done Petri, Zegarrako, Uliko, Urgueko eta Gortetzeko elizekin batera. Haren distira igarota, XIII. mendean desagertu zen. 1802an jaurerrien barruti biribil gisa mantentzen zen. Bere elizaren aztarnak geratzen dira oraindik.

Erreferentziak
--------------

* «BURDASPARIKO DONE SALBATZAILE MONASTERIOA - Auñamendi Eusko Entziklopedia» *aunamendi.eusko-ikaskuntza.eus* (Noiz kontsultatua: 2022-02-14).
* *Nafarroako Entziklopedia Handia | BURDASPARIKO MONASTERIOA.*  (Noiz kontsultatua: 2022-03-08).

Ikus, gainera
-------------

* Burdaspari
* Burgi
* Erronkaribar

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q104642080
* **Hiztegiak eta entziklopediak**
* Auñamendi: 136529
* GEN: 20042

 |

* Wd Datuak: Q104642080
**Francesc de Cabo Vives** (Buenos Aires, 1910eko azaroaren 10a - Bartzelona, 1997ko urtarrilaren 15a) politikari eta iraultzaile katalana izan zen. XX. mende hasierako mugimendu anarkosindikalistaren ekintzaile nabarmenetakoa izan zen. Familiaren lan-arazoak zirela eta, Argentinatik Bartzelonara jo zuten, 1917an. Goi-mailako ikasketarik ez zuen egin, baina kultura handia bereganatu zuen, edozer irakurtzeko zaletasuna baitzuen, eduki filosofiko-politikoko obrak, batik bat. Kropotkin, Trotski eta Bakuninen ideiek eragin handia izan zuten berarengan. Bigarren Errepublikaren aurreko urteetan, hainbat talde ezkertiar-errepublikazaletan ibili zen, eta garai horretan egin zen CNT sindikatu anarkistako kide ere. Organizazio- eta propaganda-lan handiak egin zituen CNTn, eta hantxe ezagutu zuen Andreu Nin iraultzaile katalana. 1930 aldera sartu zen Nin buru zuen alderdian, ICEn (Espainiako Ezker Komunista). Nin eta Trotski elkarrekin haserretu (1934) eta handik bi urtera sortu zuten Cabok eta Ninek POUM (Batasun Marxistaren Langileen Alderdia), Errepublikaren garaiko erakunde eraginkorrenetakoa, Leninen zalea, anarkista- eta troskista-joerako komunista asko erakarri zuena. Gerra Zibila hasi (1936) eta Nin estalinistek bahitu eta hil ondoren (1937), Francesc de Cabo bihurtu zen POUMeko buruzagi. Alderdia borrokarako talde antifaxistetan eratu zuen berriz, eta gogor jardun zuten POUMekoek Aragoiko frontean. Buenaventura Durrutirekin ibili zen Cabo Ebroko gudu sonatuan. Gerra amaitzean (1939), Argentinara alde egin zuen, politika utzi, eta irakaskuntzari ekin zion. 1982an itzuli zen Kataluniara, Andreu Nin
Fundazioaren presidente gisara. Bertan hil zen, 1997ko urtarrilean.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

1. ↑  www.fundanin.org
2. ↑   Pages i Blanch, Pelai.  (1997-1-22). «Frances de Cabo Vives, fundador del POUM» *El País*.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12257937
* **Identifikadoreak**
* WorldCat
* VIAF: 54430404
* ISNI: 0000 0000 5959 2582
* BNE: XX993440
* BNF: 15037533h (data)
* LCCN: n2008027998
* SUDOC: 110870468
* UB: a1363700
* Open Library: OL5122128A
* **Hiztegiak eta entziklopediak**
* Lur: 01232/eu\_c\_0028/c0028

 |

* Wd Datuak: Q12257937
**Francesco Costanzo Catanio**, (1602 - 1665eko uztailaren 3a) Italiako barroko garaiko margolaria izan zen, Ferraran jaioa eta batez ere jarduna. Catanio, Cattani, Cattaneo edo Cattanio izenez ezagutzen zen, batzuetan Francesco izenik gabe.

Biografia
---------

Catanio 1602an jaio zen Ferraran, garai hartan Aita Santuen Lurraldean, gaur egun Emilia-Romanian, Giulio Cesare Catanioren semea. Hasieran Ippolito Scarsellinoren agindupean trebatu zen Ferraran, harik eta –haren "... auziak eta umore txarra..." moduagatik – bere aitak Boloniara bidali zuen Guido Reniren eskolan ikastera. 1627an bere aita hiltzean, Ferrarara itzuli zen, non Carlo Bononiren eraginpean egon zen, eta Ludovico Carracciren eta Caravaggioren eragin gutxiagoko estilo batean margotzen hasi zen.

Katanio ezpata bat eramateko, ehizatzeko eta borrokatzeko joera gisa deskribatu zuten. Hain liskartsua zen eta halako izaera nahasia zuen, non bere bizitzaren zatirik handiena erbestean edo lotsaizunean igaro zuen. Soldadu bat zauritu ondoren, Catanio San Frantzisko monasterioan babestu behar izan zuen, non freskoak margotzen lan egiten zuen. Marchese Giraldirekin Italia osoan zehar bidaiatu ahal izan zuen.  1654an Erromara bidaiatu zuen, Carlo Pio di Savoia kardinalaren babesarekin.

Obrak
-----

Iturri batek dio borrokan soldaduen eta gaizkileen eszenak margotzen nabarmendu zela. 

Ferrarako bere lehen lanetan – 1630etik gutxira santu horren elizarako margotutako *San Gregorio* bat, gaur egun Santa Maria dei Teatini-n, eta 1636 baino lehen Duomoko *Coronazione di spine* eta *Flagellazione* ek Caravaggioren eragina erakusten dute dagoeneko. Estudioko erretratuak ere egin zituen. 

Bere *Martirio di San Matteo* Santo Spirito, Ferrara [it] elizarako 1636tik gutxira margotu zuen, eraikina handitu zutenean. Bigarren Mundu Gerran bere bi margolan suntsitu zituzten: *S. Luigi Gonzaga che rinuncia alla signoria di Castiglione* Santo Stefano-n (lehen Gesù-n); eta *Orazione nell'Orto* San Benedetto elizan (Ferrara).

Erreferentziak
--------------

1. ↑  Dizionario storico degli uomini illustri ferraresi, by Luigi Ughi, page 123.
2. ↑  Fondazione Zeri, Portrait of Francesco Catanio.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3080949
* Commonscat Multimedia: Francesco Costanzo Cattaneo

---

* **Identifikadoreak**
* WorldCat
* VIAF: 18131934
* ISNI: 0000 0000 6680 7174
* GND: 123466288
* NKC: xx0217817
* ULAN: 500010877
* RKD: 15963

 |

* Wd Datuak: Q3080949
* Commonscat Multimedia: Francesco Costanzo Cattaneo
**CSMA/CD** (eramailearen detekzio bidezko eta talka-detekzio bidezko sarbide anizkoitz; garraiatzailearen detekzio bidezko eta talka-detekzio bidezko sarbide anizkoitz; Carrier Sense Multiple Access with Collission Detection)

CSMA-ren aldaera honek estazio bik une berean transmititzen dutenerako arauak ezartzen ditu.
Metodo honetan transmititu baino lehen eta *transmititzen den bitartean* (CSMA-an ez bezala) transmisio-bidea entzuten da, talkak egon diren atzemateko. Talka gertatzen denean estazioek transmisioa gelditzen dute eta JAM izeneko 32 bitetako bit multzoa talkaz ohartarazteko, gero denbora aleatorio bat itxaroten dute berriro transmititzeko.

Gainerako sarbide protokoloek bezala talka gertatuz gero, mezua beranduago birbidaltzen da.
Talka bat bakarrik gerta liteke, estazio bik lehia aldian transmititzen dutenean. Lehia aldia transmisio hasiera eta bere detekzioarekin artean dagoen denbora da.

Ikus, gainera
-------------

* Atzipen protokoloak

Erreferentziak
--------------

* **Andrew S. Tanenbaum**, *Konputagailu-sareak* (3. ed 2002), EHU ed.
* **Andrew S. Tanenbaum**, *Computer Networks* (4. ed 2003), Prentice Hall.

Kanpo estekak
-------------

Telekomunikazio Hiztegia: www.telekomunikaziohiztegia.org 

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q373155

 |

* Wd Datuak: Q373155
**Franklin konderria** (ingelesez: *Franklin County*) Mississippiko konderri bat da, Ameriketako Estatu Batuetan. Hiriburua Meadville da. 2010eko zentsuaren arabera 8.118 biztanle zituen, Franklin kilometro koadroko azaleran.

Geografia
---------

Franklin konderriak 1.467,91 kilometro koadro ditu. Horietatik 7,73 ura dira. Beste 1.460,18 lurra dira. Biztanleria dentsitatea 5,53 da.

Demografia
----------

2010eko zentsoan bizi ziren 8.118 pertsonetatik 5.277 txuriak edo hispanoak dira. Horietatik *hispano edo latino* kategorian 47 dira. 2.776 beltzak edo afroamerikarrak. 14 amerikar natiboak ziren eta 0 Hawaii edo Pazifikoko irletako natiboak. 5 asiarrak ziren. *Bestelako arraza bat* kategorian 1 biztanle daude. Bukatzeko euren burua arraza bat baino gehiagotan 45 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q130006
* Commonscat Multimedia: Franklin County, Mississippi

---

* **Identifikadoreak**
* WorldCat
* VIAF: 137232083
* ISNI: 0000 0004 0637 3414
* LCCN: n82126677
* NARA: 10039693
* **Lekuak**
* OSM: 1833621
* TGN: 2001104

 |

* Wd Datuak: Q130006
* Commonscat Multimedia: Franklin County, Mississippi